**Kalle Helenius** (s. 8. huhtikuuta 2004 Ylöjärvi) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan oikea laitahyökkääjä. Helenius pelaa pääasiassa seuran U20-joukkueessa, jonka varakapteenina hän toimii.

Ura
---

### Seuraura

Helenius on Uplakersin kasvatti. Hän siirtyi juniorina sittemmin Tapparaan. Helenius voitti kauden 2018–2019 päätteeksi C-nuorten SM-pronssia. Kaudella 2019–2020 hän voitti koko C-nuorten SM-karsintojen jäähypörssin 105 minuutillaan. Kaudella 2021–2022 Helenius toimi Tapparan U18-joukkueen varakapteenina. Hän voitti kauden päätteeksi U18 SM-pronssia. Kauden 2022–2023 päätteeksi Helenius voitti U20 Suomen-mestaruuden.

Kaudeksi 2023–2024 Helenius siirtyi Mikkelin Jukurien U20-joukkueeseen. Hän nousi joukkueen varakapteeniksi. Helenius teki SM-liigadebyyttinsä 15. joulukuuta 2023 entistä junioriseuraansa Tapparaa vastaan, kun Jukureilla oli kuusi hyökkääjää sivussa terveydellisistä syistä ja maajoukkuekomennusten myötä. Hänet merkittiin Jukurien kakkosketjun oikeaan laitaan Ottoville Leppäsen sekä toisen debytantin, Matti Butkovskiyn viereen. Helenius sai ottelussa jääaikaa 7.59 minuuttia.

### Maajoukkueura

Helenius on pelannut yhden poikien maaottelun.

Muuta
-----

Heleniuksen pikkuveli Konsta pelaa hyökkääjänä SM-liigajoukkueessa. Veljekset ovat aiemmin pelanneet joukkuetovereina Tapparan U20- ja U18-joukkueissa. Myös heidän pikkuveljensä Kasperi Helenius pelaa Tapparan junioreissa. Veljesten isä Tero Helenius pelasi jääkiekkoa A-junioriksi asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Tappara | U20-SM | 11 | 0 | 3 | 3 | 6 | – | – | – | – | – |
| 2022–2023 | Tappara | U20-SM | 41 | 7 | 2 | 9 | 22 | 8 | 1 | 0 | 1 | 0 |
| 2 kautta | yhteensä | U20-SM | 52 | 7 | 5 | 12 | 28 | 8 | 1 | 0 | 1 | 0 |

Lähteet
-------

* Kalle Helenius Eurohockey-sivustolla (englanniksi)
* Kalle Helenius *Elite Prospects*. Everysport Media Group AB.  (englanniksi)

### Viitteet

1. 1 2 3 4  Kalle Helenius *Elite Prospects*. Everysport Media Group AB.  (englanniksi)
2. ↑  Elite Prospects - U16 SM-sarja Q Stats 2019-2020 *eliteprospects.com*. Everysport Media Group AB. Viitattu 15.12.2023. (englanniksi)
3. ↑  Miettinen, Miska: Jukurien ja Tapparan maalikarkeloista oli sivussa liki 20 pelaajaa – "Poissaolot taisivat mennä aika tasan" *ess.fi*.  15.12.2023. Hämeen Media Oy. Viitattu 15.12.2023.
4. ↑  Jukurit - Tappara, 15.12.2023 *liiga.fi*.  15.12.2023. Jääkiekon SM-liiga Oy. Viitattu 15.12.2023.
5. ↑  Jukurit - Tappara, 15.12.2023 *liiga.fi*.  15.12.2023. Jääkiekon SM-liiga Oy. Viitattu 15.12.2023.
6. ↑  Konsta Helenius *Elite Prospects*. Everysport Media Group AB.  (englanniksi)
7. ↑  Tero Helenius *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä